日本松雀鷹

日本松雀鷹係種猛禽。早期嘅分類學家曾經將佢同松雀鷹當係同一種，直到近年觀鷹者多咗，先開始加以分辨，但的確好容易同松雀鷹混淆。種名 gularis 嚟自拉丁文 gula，喉嚨咁解，學名全部意思係「有喉線嘅鷹」。

本松雀鷹有 23-30cm 咁長，乸大隻過公。公鷹嘅翼內面有沉色嘅紋，翼面有淺色嘅紋， 深色嘅背脊同紅色嘅眼。鷹乸就有黃色嘅眼，深色玟嘅肚腩。鷹仔就有啡色嘅背脊同胸前有條紋。

分布
繁殖地主要喺中國、日本、韓國、西伯利亞。冬天會飛去印尼同菲律賓，係一種長途遷徙鳥。

習性
日本松雀鷹係一種惡死、生猛嘅猛禽，成日喺空中主動挑釁其他猛禽。有時會發出同松雀鷹好似嘅尖細「啾啾啾~~」聲，好難分辨到。喺遷徙期間，日本松雀鷹成日同赤腹鷹同時出現，經常喺赤腹鷹嘅外圍獨自咁飛。

偏愛低海拔森林同農地之間嘅淺山疏林地帶，比松雀鷹更加鍾意開揚嘅平地。會一路飛一路捉雀仔食。

Photo blog 
《香港及華南鳥類》ISBN 978-962-02-0360-2
《香港鳥類圖鑑》ISBN 978-962-14-4100-3
《猛禽觀察圖鑑》 ISBN 957-32-5901-x

香港鳥類

雀